stanford-oval/wikipedia huggingface dataset:
פרניו ולאשיץ'
ביוגרפיה

ולאשיץ' נולד בשנת 1766 ביישוב דומבובאר שבמחוז טולנה שבדרום הונגריה, כבן למשפחה אצילית קרואטית שמקורה בדרום קרואטיה. הוא היה בן למשפחת אצילים קרואטים ששורשיהם בצפון דלמטיה וחבל ליקה.
ולאשיץ' התחיל את הקריירה הצבאית שלו בגיל 18 בשנת 1784. עוד כפרח קצונה הצטרף ולאשיץ' לכוחות ההוסארים במסגרת צבא האוסטרי והשתתף בכל המלחמות נגד צרפת ונגד נפוליאון בונפרטה בתקופתו. בשנת 1813 הוא הועלה לדרגת גנרל. ב-1831 התמנה למפקד צבאי בפטרוורדין. ב-10 בפברואר 1832 התמנה לבאן של קרואטיה. כניסתו לתפקיד במאי 1832 הביאה רוח מרעננת בזירה הפוליטית המקומית מכיוון שהבאן הקודם, הרוזן איגניאט גיולאי, חי רוב השנים רחוק מקרואטיה, עד רבא אחרי שהתחיל לכהן כיושב ראש מועצת בית הדין הצבאי בווינה. בנוסף ולאשיץ' היה הקרואטי הראשון שכיהן כבאן קרואטיה בין עשרת הבאנים שקדמו ליוסיפ ילאצ'יץ'. .בשנים 1832–1836 בישיבות הפרלמנט ההונגרי-קרואטי בפוז'ון (ברטיסלבה) הגן ולאשיץ' על זכותה של קרואטיה לנמל רייקה והחוף הסמוך לו הוא התנגד להונגריזציה (מדיאריזציה) של קרואטיה ובמיוחד להנהגת השפה ההונגרית בבתי הספר. עקב מחאתו, לא אישר הקיסר פרדיננד את החלטת הפרלמנט ההונגרי משנת 1839–1840 להנהיג את השפה ההונגרית כשפה רשמית בקרואטיה. בימי כהונתו של ולאשיץ' התחזקה התנועה הלאומית הקרואטית, תחילה תחת דגל האיליריזם - התנועה האילירית מיסודו של ליודביט גאי ואחרים. ולאשיץ' תמך בבקשה שהפנה גאי לקיסרות האוסטרית לאשר הופעתם של עיתונים בשפה הקרואטית. עם זאת התנגד לרפורמת השפה של גאי. יחד עם הבישוף אלכסנדר אלאגוביץ' פרש את חסותו על האגודה לקידום החינוך בשפה הקרואטית.
ולאשיץ' נפטר בעיר זאגרב בשנת 1840. הוא הובא לקבורה בכנסיית קתרינה הקדושה בזאגרב.
אחרי מותו בשנת 1840 תפקידו כבאן עבר בפועל לידי יוראי האוליק.
ביוגרפיה > חייו הפרטיים

היה נשוי לפרניצה. נולדו לזוג שתי בנות:הרמינה, לימים פון ווקאסוביץ' ומריה תרזיה אנה ולאשיץ'.
דגלו

(Zastava bana Vlašića)
פרסים ואותות הוקרה

1813 - העיטור הצבאי "צלב מריה תרזיה", בדרגת אביר
הנצחה

בשנת 2011 ביישוב הולדתו, דומבוואר, בהונגריה, על קיר "בית הלאומים" הוצבה לוח זיכרון לזכרו על ידי הקהילה הקרואטית האוטונומית
בשנת 2016 אותה קהילה הציבה בדומבובאר פסל-דיוקן של ולאשיץ'.
הערות שוליים

1 2  hrvt במגזין  16.5.2018
↑  באתר geni
↑  באתר על  תולדות קרואטיה
↑  על הצבת לוח הזיכרון
↑  סרטון בערוץ יו טיוב
| --- | --- |
בקרת זהויות :  GND: 1172039941  VIAF: 2100154329453526970004   WorldCat (עם VIAF): 2100154329453526970004
פרס גרובר בקוסמולוגיה

| --- | --- |
 תיאור:  תגליות המובילות להתקדמות מהותית בהבנת היקום
 מיקום הטקס:  אוניברסיטת ייל 
 מדינה:  ארצות הברית ארצות הברית
 הגוף המעניק:  קרן גרובר ואוניברסיטת ייל
 סכום הזכייה:  500,000 דולר אמריקאי 
 תקופת הפרס:  2000–הווה (כ־24 שנים)
 נקרא על שם:  פיטר ופטרישה גרובר
 gruber.yale.edu
 
פרס גרובר בקוסמולוגיה (באנגלית: The Gruber Prize in Cosmology) הוא פרס בין־לאומי בקוסמולוגיה שנוסד בשנת 2000 על ידי קרן גרובר ובסיסו באוניברסיטת ייל, בניו הייבן, קונטיקט. פרס הקוסמולוגיה מכבד קוסמולוג, אסטרונום, אסטרופיזיקאי או פילוסוף מדעי מוביל עבור תגליות תאורטיות, אנליטיות, מושגיות או תצפיות המובילות להתקדמות מהותית בהבנת היקום. החל משנת 2001, פרס גרובר בקוסמולוגיה ממומן במימון משותף של קרן גרובר והאיגוד האסטרונומי הבין־לאומי וניתן בתדירות שנתית. הפרס בקוסמולוגיה מורכב ממדליית זהב ופרס כספי. נכון לשנת 2022, סכום הפרס הוא 500,000 דולר. פרס גרובר בקוסמולוגיה, הוא אחד משלושה פרסים בין־לאומיים שנוסדו על ידי קרן גרובר.(שני הפרסים האחרים הם; פרס גרובר בגנטיקה שנוסד בשנת 2001 ופרס גרובר במדעי המוח שנוסד בשנת 2004 ובכל אחד מהם מוענק מדליית זהב ופרס כספי זהה). מקבלי פרס הקוסמולוגיה נבחרים על ידי מועצה מייעצת בין־לאומית המונה שבעה חברים, המועמדים על ידי האיגוד האסטרונומי הבין־לאומי ושלושה איגודים מדעיים בין־לאומיים אחרים בתחומים הרלוונטיים לקוסמולוגיה.
רשימת זוכי הפרס

להלן רשימת  הזוכים נכון לשנת 2024:
2000 - אלן סנדייג' (אנ'), ג'יימס פיבלס
2001 - מרטין ריס
2002 - ורה רובין
2003 - רשיד סונייב (אנ'), מנהלו של מכון מקס פלאנק לאסטרופיזיקה (אנ')
2004 - אלן גות' ואנדריי לינדה
2005 - ג'יימס גאן (אנ'), המתכנן הראשי של טלסקופ החלל האבל
2006 - ג'ון מאת'ר וקבוצת המחקר של הלוויין קובי
2007 - קבוצת חיפוש סופרנובה High-Z (אנ') פרויקט סופרנובה קוסמולוגיה (אנ'), בריאן שמידט וסול פרלמוטר
2008 - ג'ון ריצ'רד בונד (אנ') מנהל המכון הקנדי למחקר מתקדם (אנ') תוכנית קוסמולוגיה וכוח משיכה, המכון הקנדי לאסטרופיזיקה תאורטית (אנ')
2009 - ונדי פרידמן מנהלת המצפים של מכון קרנגי למדע, רוברט קניקוט (אנ') מנהל המכון לאסטרונומיה (אנ') וג'רמי מולד (אנ') פרופסור חבר באוניברסיטת מלבורן.
2010 - צ'ארלס סטידל (אנ') פרופסור במכון הטכנולוגי של קליפורניה, מתוך הכרה במחקריו המהפכניים על הגלקסיות הרחוקות ביותר ביקום.
2011 - סיימון ווייט (אנ'), קרלוס פרנק (אנ'), מארק דייוויס (אנ') וג'ורג' אפסטתיו (אנ')
2012 - צ'ארלס ל. בנט (אנ')
2013 - ויאטצ'לוב מוקאנוב (אנ') ואלכסיי סטארובינסקי (אנ')
2014 - סידני ואן דן ברגה (אנ'), ג'אן אינסטו (אנ'), קן פרימן (אנ') ור. ברנט טולי (אנ')
2015 - ג'ון קרלסטרום (אנ'), ג'רמיה פ. אוסטריקר (אנ') ולימאן פיצ' (אנ')
2016 - רונלד דרייבר (אנ'), קיפ תורן, ריינר וייס וצוות LIGO
2017 - סנדרה פאבר
2018 - נאצאראו מנדולזי, ז'אן לופ פוג (אנ') וצוות טלסקופ החלל פלאנק בסוכנות החלל האירופית
2019 - ניק קייזר (אנ') וג'וזף סילק (אנ')
2020 - לארס הרנקוויסט (אנ') וולקר ספרינגל
2021 - מארק קמיונקובסקי (אנ'), אורס סלג'ק (אנ') ומטיאס זלדריאגה (אנ')
2022 - פרנק אייזנהאואר (אנ')
2023 - ריצ'רד אליס (אנ')
2024 - מרסיה ריבר (אנ')
הערות שוליים

↑  A. Sarah Hreha, The Gruber Foundation, 2019 Gruber Cosmology Prize Press Release, gruber.yale.edu.
↑  The Gruber Foundation, 2018 Gruber Cosmology Prize, gruber.yale.edu. Retrieved 5 December 2018.
↑  The Gruber Foundation, 2019 Gruber Cosmology Prize Citation, gruber.yale.edu. Retrieved 13 May 2019.
↑  The Gruber Foundation, 2020 Gruber Cosmology Prize, gruber.yale.edu, Retrieved 6 May 2020.
↑  The Gruber Foundation, 2021 Gruber Cosmology Prize, gruber.yale.edu, Retrieved 6 May 2021.
פריונאנולפיס

| פריונאנולפיס |
| --- | --- |
 איור משוער של Parayunnanolepis xitunensis
תקופה
תחילת דבון, 410 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
מחלקה:: בעלי שריון
סדרה:: אנטיארכים
משפחה:: Yunnanolepididae
סוג:: פריונאנולפיס
מין:: Parayunnanolepis xitunensis
שם מדעי
 Parayunnanolepis

פריונאנולפיס (שם מדעי: Parayunnanolepis) הוא סוג נכחד של דג מהקבוצה בעלי שריון, שהתקיים בתחילת תור הדבון לפני כ-410 מיליון שנה בסין. משמעות שמו המדעי הוא: קרוב ("Para") ליונאנולפיס (Yunnanolepis) - סוג דומה שנמצא במחוז יונאן בסין.
ממצאי המין התגלו בתצורת שיטון (Xitun Formation) ביונאן. הסוג הוגדר ב-1990 והכיל מין בודד: Parayunnanolepis xitunensis.
מאפיינים

לפריונאנולפיס היה שריון צמוד לגופו ולסתות נוקשות וחזקות, איתן פיצח טרף נוקשה. היה לו חלל צלעות וחזה רחב מכוסה שריון ומצידיו סנפירי חזה רחבים וארוכים שסייעו לו לנוע במים ועוד זוג סנפירי שת סמוך לזנבו הארוך והדק. הראש היה שטוח ומשוריין עם פתחים לזימים ולעיניים. הפה היה מצוי בתחתית הגוף.
דג זה דמה אולי לקרובו הדנקליאוסטיוס הטורף, אף שהיה קטן ממנו בהרבה והיה שחיין יעיל.
פרופיל הורמונלי

פרופיל הורמונלי היא בדיקה של מספר הורמונים בדם, המבוצעת כחלק מהבירור הראשוני של בעיות פוריות ושל הפרעות בהתבגרות המינית. הבדיקה מבוצעת גם במקרים נוספים כגון: אל-וסת, מחזור וסת שאינו סדיר, אקנה, ושׂיעור יתר.
ההורמונים הנבדקים

הורמון מעורר בלוטת התריס – (באנגלית: TSH – Thyroid Stimulation Hormone) הורמון פפטידי המופרש על ידי בלוטת יותרת המוח הקדמית.
פרולקטין – (באנגלית: Prolactin) – הורמון פפטידי המסייע אצל גברים בייצור תאי זרע, ואצל נשים מסייע בייצור חלב לאחר הלידה.
טסטוסטרון – (באנגלית: Testosterone) הורמון המיוצר בכמויות גבוהות אצל גברים באשכים, ואצל נשים מיוצר בכמויות קטנות בשחלות. כמו כן הוא מיוצר גם בבלוטת יותרת הכליה. רמה נמוכה של ההורמון בדם נקראת היפואנדרגוניזם, ואילו רמה גבוהה נקראת היפראנדרגוניזם.
הורמון מגרה זקיק – (באנגלית: FSH – Follicle Stimulating Hormone) הורמון המופרש על ידי בלוטת יותרת המוח הקדמית.
הורמון מחלמן – (באנגלית: LH – Luteinizing hormone) הורמון פפטידי המגרה את השחלות לייצור פרוגסטרון ואת האשכים לייצור אנדרוגן.
אסטרוגן – (באנגלית: Estrogen)
פרוגסטרון – (באנגלית: Progesterone) הורמון מין נקבי המופרש מהשחלות אחרי ביוץ ומהשליה במהלך ההיריון.
ראו גם

טיפול הורמונלי
פרנק דרייק

| --- | --- |

 לידה:  28 במאי 1930 שיקגו, אילינוי, ארצות הברית
 פטירה:  2 בספטמבר 2022 (בגיל 92) אפטוס, קליפורניה, ארצות הברית
 ענף מדעי:  אסטרונומיה
 מקום מגורים:  ארצות הברית
 מקום לימודים:  אוניברסיטת הרווארד (1958)  אוניברסיטת קורנל  תיכון סאות' שור 
 מנחה לדוקטורט:  ססיליה פיין-גפושקין, בארט בוק, תומאס גולד 
 מוסדות:  אוניברסיטת קליפורניה בסנטה קרוז 
 תלמידי דוקטורט:  דונלד בקר 
 פרסים והוקרה:  American Astronomical Society Education Prize (2001)  עמית האקדמיה האמריקאית לאמנויות ולמדעים  הרצאת קארל ג. יאנסקי 
 צאצאים:  Nadia Drake 
 מספר צאצאים:  5 
 תרומות עיקריות
 נוסחת דרייק, פרויקט סט"י
 
פרנק דרייק (באנגלית: Frank Drake;‏ 28 במאי 1930 – 2 בספטמבר 2022) היה פרופסור לאסטרונומיה ואסטרופיזיקה אמריקאי, מיוזמי פרויקט סט"י לחיפוש חיים תבוניים ביקום, ומנסח נוסחת דרייק לחישוב מספר התרבויות התבוניות ביקום.
ביוגרפיה

דרייק נולד בשיקגו ב-1930.
בשנת 1961 ארגן, יחד עם ג'. פטר פירמן, את הוועידה הראשונה של פרויקט סט"י (SETI) שהתקיימה במערב וירג'יניה. באותה התכנסות צנועה, בנוכחות שנים-עשר מדענים בלבד, הציע את הנוסחה ההסתברותית הנושאת את שמו, נוסחת דרייק. מטרת הנוסחה לקבוע את מספר הציוויליזציות בגלקסיית שביל החלב שמנסות ליצור עמנו תקשורת רדיו, ובכך להגיע לאומדן של הסיכוי ליצור קשר עם חיים מחוץ לכדור הארץ. בשנת 1972 עיצב עם קרל סייגן את דיסקית פיוניר, המסר הראשון שנשלח לתרבויות חוצניות תבוניות, וצורף לחלליות פיוניר 10 ו-11, שנשלחו אל מחוץ למערכת השמש.
דרייק היה חבר באקדמיה הלאומית למדעים של ארצות הברית, ואף שימש כחבר בוועד המנהל של המועצה לפיזיקה ואסטרונומיה בשנים 1989 עד 1992. כמו כן, היה נשיא האגודה הפסיפית לאסטרונומיה. היה פרופסור לאסטרונומיה ואסטרופיזיקה באוניברסיטת קורנל בשנים 1964–1984 ומנהל מצפה הכוכבים של ארסיבו.
דרייק היה פרופסור לאסטרונומיה ואסטרופיזיקה באוניברסיטת קליפורניה בסנטה קרוז, שם היה גם דיקן מדעי הטבע בשנים 1984–1988.
נפטר ב-2 בספטמבר 2022.
ראו גם

פרדוקס פרמי
פרופיל ביופיזיקלי

אולטרה סאונד
פרופיל ביופיזיקלי (באנגלית: Biophysical Propile‏ ובראשי תיבות BPP) היא בדיקה לא פולשנית אשר מעריכה את מצבו של העובר ברחם ובפרט את הסיכון למוות תוך רחמי. אם במהלך הבדיקה קיים חשד כי העובר במצוקה כלשהי, ניתן להתערב במספר דרכים לפני שיחל תהליך אשר יוביל למות העובר.
בדיקת BPP מערבת מידע משני מקורות (אולטרה סאונד ומוניטור של העובר). בדיקה זו כוללת את הערכים הבאים:
בדיקת NST‏ (non stress test) של העובר (מוניטור עוברי) - מוניטור הבודק דופק עוברי, כאשר תוצאה נורמלית כוללת לפחות שתי אפיזודות של אקסלרציה (האצה) במוניטור שגובהן מעל 15 פעימות לדקה (מעל הדופק הבסיסי) ואורכן מעל 15 שניות, במשך בסה"כ 20 דקות.
בדיקת אולטרה סאונד להערכת כמות מי השפיר - לפחות כיס אחד המלא בנוזל מי שפיר שבו נמדדו מעל 2 ס"מ גובה של מי השפיר.
הערכת מספר נשימות העובר - אפיזודה אחת לפחות של תנועות נשימה האורכת לפחות 20 שניות, במשך 30 דקות.
הערכת תנועות עובריות - לפחות שלוש תנועות איברי העובר לרבות הנעת גפיים במשך 30 דקות.
טונוס - אפיזודה אחת או יותר של מתיחת השרירים (אקסטנציה וחזרה לפלקציה) של הגפיים (פתיחה וסגירה של היד נחשבות כטונוס נורמלי).
לכל פרמטר ניתנות 2 נקודות במידה וקיימים תנאים מסוימים, כאשר הציון המקסימלי הוא 10.
נמצא כי בדיקת BPP  יעילה יחסית בהערכת מצבו הכללי של העובר, וכי קיימת קורלציה גבוהה בין BPP  נמוך לבין עובר שנמצא במצב של חמצת מטבולית (כפי שהתגלה בדיקור חבל הטבור ומדידת ה-PH).
בדיקת NST (מוניטור עוברי)

בדיקת NST‏ (מוניטור עוברי) היא בדיקה לא פולשנית אשר נועדה להעריך את מצבו הכללי של העובר. תצפיות על עוברים הראו שעוברים תקינים בעלי מערכת עצבים אטונומית תקינה, יראו אפיזודות קצרות של האצה בקצב הלב העוברי (fetal heart rate accelerations). האצות מתרחשות כמעט תמיד כאשר העובר זז ברחם. גם במצבים בהם קיים לחץ חלקי על וריד חבל הטבור קיימות האצות בדופק העוברי, שמטרתן לשמר את תפוקת הלב כתגובה לירידה הזמנית באספקת הדם מחבל הטבור. האצה מוגדרת כעליה בדופק העוברי מעל הדופק הבסיסי (הבזאלי) של 15 bmp והנמשכת לפחות מעל 15 שניות.
NST יכולה להיות מוגדרת כרקאטיבית או לא ראקטיבית. בדיקה ראקטיבית מוגדרת כבדיקה הכוללת לפחות שתי האצות כהגדרתן לעיל, במשך 20 דקות. לעיתים יש צורך בהערכה בת 40 דקות כתלות במחזור השינה העוברי (כלומר, ייתכן כי העובר ישן במהלך הבדיקה ועל כן יש צורך להאריכה ב-20 דקות). בדיקת NST תחשב לא ראקטיבית, במידה ולא נעשו מספיק האצות במשך 40 דקות.
בבדיקת NST  ייתכנו גם דה-אקסלרציות, בלפחות 50% מן המקרים. במידה והן לא רפטטיביות ואורכות פחות מ-30 שניות, אין צורך בהתערבות מיילדותית. אולם, חזרות של דה-אקסלרציות או כאלו הנמשכות מעל 60 שניות מקושרות לעליה בסיכון למות העובר.
הערכת מי השפיר

הערכת כמות מי השפיר נעשית על ידי בדיקת נפח מי השפיר (Amniotic fluid Index ‏ - AFI‏). AFI  נורמלי מוגדר כמדידה של כיס מי שפיר אחד לפחות, בו כמות המים הוורטיקלית היא 2 ס"מ. מיעוט מי שפיר, לדוגמה, מוגדר כמצב בו מדידת הכיס הגדול ביותר של מי השפיר תניב תוצאה הנמוכה מ-2 ס"מ, וב-AFI  כולל של מתחת ל-5 ס"מ, בעוד שריבוי מי שפיר מוגדר כ- AFI  הגדול מ-24-25 ס"מ. מדידת AFI  מתבצעת באמצעות אולטראסאונד וחלוקת הבטן לרבעים דמיוניים, כשבכל רביע מחושבת כמות מי השפיר בכיס של אותו הרביע, ונעשית סכימה של התוצאות בכל הכיסים.
מיעוט או ריבוי מי שפיר עלולים להצביע על מחלות שונות, ומכאן חשיבות הבדיקה והכללתה בבדיקת ה- BPP.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פרומיתיי

| --- | --- |

 מידע כללי
 תאריך ייסוד:  2018
 מדינה:  אוקראינה אוקראינה
 אולם ביתי:  SC פרומיתיי (1,000 מושבים)
 מיקום:  אוקראינה קמיאנסקה, אוקראינה
 ליגה:  ליגת הכדורסל הלטבית-אסטונית
 מאמן:  רונן גינזבורג
 צבעי תלבושת:  אדום, לבן
 תארים
 1 אליפות הסופרליגה האוקראינית בכדורסל   1 אליפות הליגה האוקראינית השנייה בכדורסל
 http://prometeybc.com/ua
 
פרומיתיי (באוקראינית: БК Прометей) הוא מועדון כדורסל אוקראיני מקמיאנסקה, המשחק בליגת הכדורסל הלטבית-אסטונית.
היסטוריה

ב-2018 הצטרפה פרומיתיי לליגה האוקראינית השנייה, וזכתה באליפות הליגה כבר בעונתה הראשונה. לכן, היא עלתה לליגת העל לעונת 2019/20.  בעונתה הראשונה, פרומיתיי הייתה במקום השלישי לפני שהעונה בוטלה בגלל מגפת הקורונה באוקראינה. בעונה שלאחר מכן, המועדון נרשם ליורופקאפ וערך את הופעת הבכורה שלו באירופה.
בשנת 2021, פרומיתיי זכתה באליפות הסופרליגה האוקראינית הראשונה שלה.  בעונה שלאחר מכן, פרומיתיי ערכה את הופעת הבכורה שלה ברמה האירופית הבכירה כששיחקה בסיבובי המוקדמות של ליגת האלופות בכדורסל 2021/2022. בעונת הבכורה שלה, היא העפילה מיד לעונה הסדירה ולאחר מכן עלתה לשמינית הגמר. לאחר הפלישה הרוסית לאוקראינה ב-2022, פרומיתיי פרשה מהתחרות ופירקה את המועדון כפי שציטט נשיא המועדון וולודימיר דובינסקי: "כל הכסף והמשאבים צריכים ללכת לצבא. קודם ניצחון. אחר כך כל השאר".
ב-16 ביוני הוכרז המועדון כחלק מהקבוצות שישתתפו בעונת 2022/2023 ביורוקאפ, וישחק את משחקי הבית שלו בריגה, לטביה, גם במסגרת ליגת הכדורסל הלטבית-אסטונית.
תארים

הסופרליגה האוקראינית
זכייה (1): 2020/21
הליגה האוקראינית הגבוהה
זכייה (1): 2018/19
עונה אחר עונה

| 0 | 1 | 2 | 3 |
| --- | --- | --- | --- |
| אליפות | סגנות | עליית ליגה | פלייאוף |
| עונה | רמה | ליגה | עונה סדירה | נ' | ה' | %נ' | פלייאוף | תחרויות אחרות | מאמן ראשי |  |  |
| --- | --- | --- | --- | --- | --- | --- | --- | --- | --- | --- | --- |
פרומטי קמיאנסקה
| 2018/19 | 2 | הליגה הגבוהה | 1 | 26 | 2 | 92.9% | ניצחון בחצי הגמר (חימיק), 2–0 ניצחון בגמר (ריבנה), 3–0 | – | דמיטרי מרקוב |  |  |
| 2019/20 | 1 | הסופרליגה | 3 | 16 | 8 | 66.7% | בוטל עקב מגפת הקורונה | – | קרליס מויז'נייקס |  |  |
| 2020/21 | 1 | הסופרליגה | 3 | 27 | 13 | 67.5% | ניצחון ברבע הגמר (חימיק, 3–0) ניצחון בחצי הגמר (דניפרו, 3–1) ניצחון בגמר (זפוריז'יה, 3–0) | יורופקאפ | ויטלי צ'רני |  |  |
הערות שוליים

↑  "SC Prometey Kamianske". basketball.eurobasket.com. נבדק ב-13 באוגוסט 2019. {{cite web}}:  (עזרה)
↑  "Prometey celebrate SuperLeague title". Eurobasket.com. 14 ביוני 2021. נבדק ב-23 ביוני 2021. {{cite news}}:  (עזרה)
↑  "Prometey withdrawing from BCL". Eurohoops (באנגלית). 5 במרץ 2022. נבדק ב-5 במרץ 2022. {{cite web}}:  (עזרה)
פסטיבל ואקן

| --- | --- |

פסטיבל ואקן, ‏2005
 סוג:  הבי מטאל
 מדינה:  גרמניה גרמניה
 מיקום:  ואקן
 מועדים
 תאריכי פעילות:  1990–הווה (כ־34 שנים) 
 קואורדינטות:  54°01′42″N 9°21′22″E﻿ / ﻿54.028333333333°N 9.3561111111111°E﻿ / 54.028333333333; 9.3561111111111
 www.wacken.com
  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניפסטיבל ואקן(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניפסטיבל ואקן
 
Rage מופיעים בפסטיבל ואקן 2009
פסטיבל Wacken Open Air ‏(W:O:A) הוא אחד מפסטיבלי מוזיקת ההבי מטאל הפופולריים ביותר. הוא הגדול מסוגו באירופה ומתקיים מדי שנה בעיירה הקטנה ואקן שבגרמניה. פסטיבל ואקן מושך אליו עשרות אלפי מטאליסטים מכל רחבי העולם בכל שנה (כ-80,000 כרטיסים נמכרו לאירוע של שנת 2011).
הפעם הראשונה בה נערך הפסטיבל הייתה ב-1990, ומאז הוא נערך מדי שנה, בדרך כלל בשבוע הראשון של חודש אוגוסט. בהתחלה, הפסטיבל היה אירוע קטן אשר יועד ללהקות גרמניות מקומיות. עד 1998 הפסטיבל הפך לאחד המובילים בזרם המטאל באירופה וכיום הוא מארח כ-80 להקות מטאל מכל העולם בכל פסטיבל, ממגוון תת-סוגות: הבי מטאל, פאואר מטאל, פולק מטאל, מטאל סימפוני, מטאל גותי, דום מטאל, דת' מטאל ובלאק מטאל.
בין הלהקות שהופיעו בפסטיבל Lacuna Coil, Slipknot, Iron Maiden ,Dimmu Borgir, Motörhead, In Flames, Cannibal Corpse, Nightwish, Finntroll, Helloween, Sonata Arctica, Opeth, Kreator, Slayer, Twisted Sister, Epica, Leaves' Eyes.
מספר להקות ישראליות הופיעו בפסטיבל, בין השאר במסגרת המטאל באטל המפורסם שנערך בפסטיבל מדי שנה. בין הלהקות הישראליות שהופיעו ניתן לציין את The Fading, Orphaned Land, Hammercult Walkways, ועוד. ב-2022 הוכרז כי הלהקות הישראליות Walkways וסקארדאסט יהיו חלק מהליינאפ הראשי של הפסטיבל באותה שנה.
הערות שוליים

↑  ברכות לחברים מWalkways וScardust שמצטרפים לליינאפ הראשי והרשמי של Wacken Open Air 2022, בעמוד הפייסבוק של רדיו זה רוק, 17 באפריל 2022
| --- | --- |
בקרת זהויות :  GND: 1026761484  LCCN: no2009116302  MusicBrainz: 97bbae22-34ad-44c1-99ba-bce104c73dd1  VIAF: 262466655   WorldCat (עם VIAF): 262466655 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
פרס גרגורי אמינוף

| --- | --- |
 תיאור:  קריסטלוגרפיה
 מדינה:  שוודיה שוודיה
 הגוף המעניק:  האקדמיה המלכותית השוודית למדעים 
 תקופת הפרס:  1979–הווה (כ־45 שנים)
 נקרא על שם:  גרגורי אמינוף
 kva.se/en/priser/gregori-aminoffs-pris
 
פרס גרגורי אמינוף (בשוודית: Gregori Aminoffs pris) הוא פרס בין־לאומי, שמוענק משנת 1979 על ידי האקדמיה השוודית המלכותית למדעים בתחום הקריסטלוגרפיה. הוא ניתן עבור "תרומה אישית ומתועדת בתחום הקריסטלוגרפיה, כולל תחומים העוסקים בדינמיקה של היווצרות ופירוק מבני קריסטל עם העדפה מסוימת לעבודה המעודדת אלגנטיות בגישה לבעיה." הפרס נקרא על שם המדען והאמן השוודי גרגורי אמינוף (1883–1947), פרופסור למינרלוגיה במוזיאון השוודי להיסטוריה של הטבע, החל משנת 1923. הפרס הוענק באמצעות הורשה של אלמנתו בירגיט ברומיה-אמינוף. הפרס יכול להינתן לחוקר שוודי או זר פרטני, או לקבוצת מחקר משותפת המונה לא יותר משלושה אנשים.
הערות שוליים

↑  The Royal Swedish Academy of Sciences, Gregori Aminoff Prize.
↑  KVA, Gregori Aminoff Prize, Aminoff Laureates.
צביעה יציבת חומצה

צביעה יציבת חומצה או צביעת ציל-נילסן היא תהליך סימון חשוב אשר פותח לצורך אבחנה מהירה בין חיידקים מסוג מיקובקטריום, אשר בתוכו נמנים מחוללי מחלת השחפת. לא ניתן לצבוע חיידקים אלה בצביעת גראם בשל הימצאות חומצות שומניות (מיקוליות) על פני דופן התא שלהם. על כן, כדי לאפיינם משתמשים בצביעה יציבת חומצה המבוססת על הצבע האדום, קרבופוקסין-בסיסי, המומס בממסים אורגנים פנול ואתנול. בצביעה זו תאי המיקובקטריום נצבעים באדום, בעוד שיתר החיידקים נצבעים בצבע כחול. הממסים האורגנים בצביעה מסייעים בהחדרת הצבע לחלק השומני בדופן (פעולה שנעשתה בעבר על ידי חימום באדים). לאחר מכן מתבצעת שטיפה באתנול חומצי השוטף את הצבע האדום מכל החיידקים שאינם מקבוצת חיידקי המיקובקטריום. לבסוף נצבעים שאר החיידקים בצביעה נגדית בצבע הכחול מתילן בלו (Methylene blue)
פרניו טוג'מן

| --- | --- |

 לידה:  14 במאי 1922 וליקו טרגובישצה, אובלסט זאגרב, ממלכת הסרבים, הקרואטים והסלובנים 
 פטירה:  10 בדצמבר 1999 (בגיל 77) זאגרב, קרואטיה 
 מדינה:  קרואטיה
 מקום קבורה:  בית הקברות מירוגוי 
 השכלה:  האקדמיה הצבאית של בלגרד  אוניברסיטת זאדאר 
 מפלגה:  האיחוד הדמוקרטי הקרואטי
 בת זוג:  אנקיסה טודמן
 www.tudjman.hr
 פרסים והוקרה
 אזרחות כבוד של זאגרב (1990)  מסדר ההצטיינות הצ'יליאני  מדליה על שם ז'וקוב  מסדר הרפובליקה של טורקיה  הצלב הגדול של מסדר המושיע  אביר הצלב הגדול של המסדר הצבאי של איטליה  אביר הצלב הגדול של מסדר ההצטיינות של הרפובליקה האיטלקית  מסדר ההצטיינות של הרפובליקה האיטלקית  עיטור העוז של צבא יוגוסלביה  המסדר הצבאי של איטליה  מסדר איזבלה הקתולית  מסדר המשחרר הגנרל סן מרטין  עיטור כוכב הפרטיזנים  מסדר המלכה ילנה  מסדר אנטה סטארצ'ביץ'  המסדר הגדול של המלך טומיסלב  מדליית הפרטיזנים היוגוסלביים של 1941  המסדר הגדול של המלך פטר קרשימיר הרביעי  מסדר הדוכס טרפימיר  המסדר הגדול של המלך דמיטאר זבונימיר  מסדר ההצטיינות הצבאית עם כוכב  עיטור הכבוד של הרפובליקה הפדרלית של גרמניה 
 חתימה:   
 
פרניו טוג'מן (בקרואטית: Franjo Tuđman;‏
14 במאי 1922 – 10 בדצמבר 1999) היה הנשיא הראשון של קרואטיה העצמאית, בין השנים 1990–1999. חותם הסכם דייטון וראש מפלגת האיחוד הדמוקרטי הקרואטי.
קורות-חייו

טוג'מן נולד בכפר וליקו טרגוֹוישׁצ'ה ליד זאגוֹרייה בצפון קרואטיה. הוא לחם בשורות הפרטיזנים של טיטו במלחמת העולם השנייה ופגש שם את אשתו לעתיד, אנקיצה. לאחר המלחמה עבד במשרד ההגנה של יוגוסלביה בבלגרד, למד שם באקדמיה צבאית ופרסם ספר על לוחמת גרילה. במהלך שהותו בבלגרד היה גם נשיא מועדון הכדורגל פרטיזן בלגרד. הודות לקרבתו לטיטו נתמנה בשנות ה-60 של המאה ה-20 לגנרל בצבא העממי היוגוסלבי והיה אחד הגנרלים הצעירים ביותר בצבא. הוא פרסם מאמרים נגד השלטון הקומוניסטי ובעקבות זאת סולק מהמפלגה הקומוניסטית. בימי האביב הקרואטי בשנת 1971, הוא נדון לשנתיים מאסר על תמיכה בהתקוממות הקרואטית נגד השלטון המרכזי של טיטו אך ריצה מתוכם רק שבעה חודשים. בשנת 1981 נדון שוב למאסר על התבטאויות בדלניות בריאיון לטלוויזיה השוודית וריצה 11 חודשים מתוך שלוש שנים שנגזרו עליו.
במהלך שנות ה-80 של המאה ה-20 ארגן טוג'מן קואליציה קרואטית שפעלה למען עצמאות קרואטיה תוך השמת שאר המחלוקות בצד. טוג'מן הצליח לארגן תמיכה רחבה של קרואטים אנטי קומוניסטיים מחוץ ליוגוסלביה ופעל בתחילה להשגת אוטונומיה לקרואטיה.
מפלגתו, מפלגת האיחוד הדמוקרטי הקרואטי ניצחה בבחירות הלא קומוניסטיות הראשונות. לאחר שנה הוביל טוג'מן להכרזת עצמאות של קרואטיה. במהלך כהונתו כנשיא נבחר פעמיים נוספות לתפקיד עד למותו ב-1999.
כנשיא היה מחותמי הסכם דייטון ויצר איחוד עם המוסלמים בבוסניה והרצגובינה, כך שקיבלו 51 אחוז משטחה.
פולמוסים כנגד טוג'מן

רוב הטענות נגד טוג'מן נובעות מהאופי הלאומני של השקפת עולמו. לפיכך, הואשם בהכחשת שואה ונחשד בפשעי מלחמה. הוא גם הואשם בעבריינות שלטונית ביחס לנקיטת צעדים לא כשרים לצורכי הפרטה, ייתכן כי ממניע של תאוות בצע פרטית, ובכך גרם לאבטלה ולבעיות כלכליות.
פולמוסים כנגד טוג'מן > חשדות לפשעי מלחמה

טוג'מן נחשד בקשר לפשעי-מלחמה המוניים נגד האנושות. התובעת הראשית השלישית של בית הדין הפלילי הבין לאומי ליוגוסלביה, קרלה דל פונטה(אנ'), אמרה בראיון שהייתה מעמידה לדין את טוג'מן אלמלא היה נפטר ב-1999. גרהם בלוויט, סגן התובע הראשי בבית הדין, אמר ש"היו ראיות מספקות להעמדת טוג'מן לדין לו היה בחיים". כתב האישום נגד הגנרל הקרואטי אנטה גוטובינה, שפרע פרעות בסרבים תושבי קראיינה, נוקב בשמו של טוג'מן כ"שותף מפתח לפשע".  לעומת זאת, לא ידוע שהתובעים הראשיים שכיהנו בתפקיד בבית הדין הבינלאומי לפני מותו של טוג'מן, ריצ'רד גולדסטון (תובע ראשי בשנים 1994–1996) ולואיז ארבור(אנ') (תובעת ראשית בשנים 1996–1999), שקלו להעמידו לדין.
פולמוסים כנגד טוג'מן > פולמוס מדיניות ההפרטה הקרואטית

כנשיא, החל טוג'מן תהליך של הפרטת רכוש שהולאם בידי הרשויות של המדינה הקומוניסטית לשעבר, בלי שינוי של החוק שיתאים למהלך הזה. כך החל הליך שפער שסע בין המעמדות, כאשר האמידים וחברי-הממשלה נתנו העדפה לקרוביהם, וביצרו רכוש רב בידיהם שלהם בדרך זו, בעוד אבטלה ונישול גאו בקרב פשוטי העם. אישים רבי-השפעה אצלו ידיהם על רכוש לאומי שהופרט במחירים מופקעים, ואחר מכרוהו ביוקר. באותו זמן, טוג'מן עצמו ביצר רכוש רב לילדיו: בתו של טוג'מן, נבנקה, הואשמה בשחיתות.בנו תפס את מקום ראש השירות החשאי של קרואטיה בזמן נשיאות אביו. נכדו של טוג'מן היה מנהל בנק קאפטול, אך עזב לסרביה במות סבו.